|  |  |  |
| --- | --- | --- |
| **Til høringsparter** |  | ArbejdstilsynetLandskronagade 332100 København ØT +45 70 12 12 88E at@at.dkwww.at.dkCVR 214818151. juli 2024J.nr. 20245000742 |
| **Høring af lovforslag om ændring af lov om udstationering af lønmodtagere m.v. og udlændingeloven** |  |

Hermed genfremsendes udkast til lovforslag om ændring af lov om udstationering af lønmodtagere m.v. og udlændingeloven (Krav om fremvisning af legitimation og flere oplysningskrav i Registret for Udenlandske Tjenesteydere (RUT)) i høring med opdateret høringsfrist under hensyn til sommerferieperioden. Der er ikke foretaget nogen ændringer i lovudkastet.

Lovforslaget implementerer forslaget om *en styrket indsats mod illegal arbejdskraft*, som er en del af *Aftale om en styrket indsats mod social dumping*, som regeringen (S, V, M) har indgået med Danmarksdemokraterne, Socialistisk Folkeparti, Enhedslisten, Radikale Venstre, Dansk Folkeparti og Alternativet den 23. maj 2024.

Formålet med lovforslaget er at styrke indsatsen mod brugen af illegal arbejdskraft. Dette understøttes for det første ved at indføre krav om, at ansatte efter anmodning fra Arbejdstilsynet og Styrelsen for International Rekruttering og Integration (SIRI), skal fremvise identifikationspapirer. For det andet stiller forslaget krav om, at udenlandske arbejdsgivere, der udstationerer ansatte i Danmark, får ansvar for, at de ansatte kan fremvise sådan legitimation. For det tredje stilles der krav om, at udenlandske arbejdsgivere der vil udstationere tredjelandsstatsborgere til Danmark skal uploade yderligere oplysninger i Registret for Udenlandske Tjenesteydere (RUT) i form af kopi af tjenesteydelsesaftale samt ansættelseskontrakter og arbejdstilladelser for de pågældende personer

Det foreslås, at loven træder i kraft den 1. januar 2025. Det foreslås dog, at ministeren bemyndiges til at fastsætte datoen for ikrafttræden af ændringerne om de nye oplysningskrav til RUT under hensyn til hvornår den nødvendige IT-understøttelse kan være på plads.

Frist for afgivelse af eventuelle høringssvar er **torsdag den 22. august 2024.**

Høringssvar bedes sendt på e-mail til cabr@at.dk, jla@at.dk og at@at.dk.

Venlig hilsen

Camilla Brovang